Germaniya Yevroittifoq sanksiyalar siyosati bo‘yicha qanday pozitsiyada ekanini bildirdi

Germaniya tashqi ishlar vaziri Xayko Maasning ma'lum qilishicha, Yevropa ittifoqi sanksiyalar va bojlardan tashqi siyosat vositasi sifatida foydalanishni ma'qullamaydi. Bu haqda RIA «Novosti» xabar bermoqda.
«Xalqaro munosabatlarda tuzilmaviy o‘zgarishlar ro‘y bermoqda, barcha tomonlar xalqaro munosabatlarning birgalikda ishlab chiqilgan prinsiplarini himoya qilishlari kerak. Yevropa ittifoqi tashqi siyosat vositasi sifatida sanksiyalar va bojlardan foydalanishni ma'qullamaydi», - dedi Maas XXR tashqi ishlar vaziri Van I bilan uchrashuv vaqtida.
Shuningdek, uning qo‘shimcha qilishicha, Germaniya va Xitoyning pozitsiyasi erkin savdo, iqlim o‘zgarishi hamda Eron yadroviy muammosi bo‘yicha bir-biriga o‘xshashdir.
Eslatib o‘tamiz, avvalroq Germaniya kansleri Angela Merkel o‘z xatolaridan afsuslanayotgani xabar qilingandi.